Արմեն Հարությունյան (նկարիչ)

Արմեն Սերյոժայի Հարությունյան (), հայ նկարիչ, մանկավարժական գիտությունների թեկնածու, դոցենտ, ՀՀ նկարիչների միության անդամ։

Կենսագրություն 
1975 թվականին ավարտել է Թումանյան քաղաքի Խաչատուր Աբովյանի անվան միջնակարգ դպրոցը։ 1976 թվականին աշխատել է Վանաձորի Կաշվե իրերի գեղարվեստական կոմբինատում՝ որպես փականագործ։ 1977 թվականին ընդունվել է Երևանի Փանոս Թերլեմեզյանի անվան գեղարվեստի ուսումնարանի գեղանկարչության բաժինը։ 1978-1980 թվականներին ծառայել է խորհրդային բանակում։ 1981-1986 թվականներին սովորել է Երևանի Խաչատուր Աբովյանի անվան պետական մանկավարժական ինստիտուտի նկարչագծագրական ֆակուլտետում, 1986-1990 թվականներին՝ նույն ինստիտուտի ասպիրանտուրայում՝ մանկավարժության տեսություն և պատմություն մասնագիտությամբ։ 1996 թվականին պաշտպանել է «Գեղարվեստական կրթության ու դաստիարակության դրվածքը 19-րդ դարի Հայոց Հոգևոր Թեմական դպրոցներում» խորագրով թեկնածուական թեզ։ 2003 թվականին ՀՀ ԲՈՀ կողմից ստացել է դոցենտի կոչում։ Հայաստանի նկարիչների միության պատվավոր անդամ է։ Մասնակցել է հանրապետական, միջազգային, ինչպես նաև «Հայկական ներկապնակ» խորագրով պարբերաբար կազմակերպվող ցուցահանդեսներին։

Աշխատանքային գործունեություն 
 Խաչատուր Աբովյանի անվան մանկավարժական համալսարան, սկզբնական և հատուկ կրթության ֆակուլտետի փոխդեկան
 Եվրոպական կրթական տարածաշրջանային ակադեմիա, կիրառական մանկավարժության և հոգեբանության ֆակուլտետի դեկան
 Վալերի Բրյուսովի անվան լեզվաբանական համալսարան, մանկավարժության և հոգեբանության ամբիոնի դոցենտ
 Եղեգնաձորի «Գիտելիք» համալսարան, կերպարվեստի ամբիոնի վարիչ
 «Հայբուսակ» համալսարան, մանկավարժության ամբիոնի դոցենտ
Հեղինակ է չորս տասնյակից ավելի գիտամանկավարժական հոդվածների և ուսումնամեթոդական ձեռնարկների։

Ուսումնասիրության բնագավառներ 
 Գեղարվեստական կրթության հիմնախնդիրը 19-րդ դարի հայ մանկավարժական մտքի պատմութիան մեջ
 Աշխարհի տարբեր երկրներում կրթական համակարգերի հարաբերակցությունը, օրինաչափություններն ու զարգացման հնարավորությունները

Կոչում 
ՀՀ նկարիչների միության անդամ։

Մասնակցություն ցուցահանդեսների 
 2009 թվական՝ «Երկու սերունդ» խորագրով ցուցահանդես, Երևան, ՀՀ Բնության պահպանության թանգարան
 2010 թվական՝ «Լոռվա բնաշխարհ» խորագրով ցուցահանդես, Երևան, ՀՀ Նկարիչների միություն
 2010 թվական՝ «Преображение» խորագրով միջազգային ցւուցահանդես, Երևան, ՀՀ Նկարիչների միություն
 2011 թվական՝ «Դեբեդի հովտի գույները» խորագրով ցուցահանդես, Երևան, ՀՀ Նկարիչների միություն
 2011 թվական՝ «Преображение» խորագրով միջազգային ցուցահանդես, Մոսկվա, Գոստիննի Դվոր
 2011 թվական՝ «Շիրակի ամառային գույները» խորագրով ցուցահանդես, Գյումրի։
 2011 թվական՝ «Շիրակի ամառային գույները» խորագրով ցուցահանդես, Երևան, ՀՀ Նկարիչների միություն
 2011 թվական՝ «Աշնանային Վայոց ձոր» խորագրով ցուցահանդես, Եղեգնաձորի հնագիտական թանգարան։
 2011 թվական՝ «Աշնանային Վայոց ձոր» խորագրով ցուցահանդես, Երևան, ՀՀ Նկարիչների միություն
 2012 թվական՝ Հանրապետական ցուցահանդես, Երևան ՀՀ Նկարիչների միություն
 2013 թվական՝ ՀՀ Նկարիչների միության 85 ամյակին նվիրված ցււցահանդես, Երևան ՀՀ Նկարիչների միություն
 2014 թվական՝ Աշխարհի հայ նկարիչների մեկական աշխատանքի ցուցահանդես, Երևան, ՀՀ Նկարիչների միություն
 2015 թվական՝ «Շորժա» խորագրով հանրապետական ցուցահանդես, ՀՀ նկարիչների միություն։
 2016 թվական՝ ՀՀ անկախության 25-ամյակին նվիրված հանրապետական ցուցահանդես, ՀՀ նկարիչների միություն։
 2016 թվական՝ «Հայոց աշխարհ» խորագրով անհատական ցուցահանդես, ՀՀ նկարիչների միություն։
 2016 թվական՝ Սանահինի համալսարանին նվիրված թումանյանական աշխարհի բնանկարների անհատական ցուցահանդես, Երևան, Հյուսիսային համալսարանի ցուցասրահ։
 2016 թվական՝ ՀՀ նկարիչների միության պատվավոր անդամների ցուցահանդես, ՀՀ նկարիչների միություն։

Անհատական ցուցահանդեսներ 
 2011 թվականի սեպտեմբեր, ՀՀ բնության պետական թանգարան
 2016 թվականի աեպտեմբեր, Հայաստանի նկարիչների միություն
 2016 թվականի նոյեմբեր, Երևանի Հյուսիսային համալսարանի ցուցասրահ
 2017 թվականի հունիս, ք. Ալավերդի, պետական պատկերասրահի մասնաճյուղ
 2017 թվականի օգոստոս, ք. Ստեփանավանի մշակույթի պալատ
 2017 թվականի նոյեմբեր, Արցախ, Շուշի քաղաքի կերպարվեստի թանգարան
 2018 թվականի մայիս, Վանաձորի կերպարվեստի թանգարան
 2019 թվականի փետրվար, ՀՀ Ազգային ժողովի ցուցասրահ
 2019 թվականի մայիս, ք. Ստեփանավանի մշակույթի ու ժամանցի կենտրոն 
 2019 թվականի մայիս, ՀՀ բնության պետական թանգարան

Հեղինակած ուսումնամեթոդական ձեռնարկներ 
 Գեղարվեստական կրթությունն ու դաստիարակությունը հայոց հոգևոր թեմական դպրոցներում 19-րդ դարի 2-րդ կեսին, Երևան, 1999 թվական, 143 էջ։
 Հովհաննես Հինդլյանի գեղագիտական հայացքները, Երևան, 2005 թվական, 43 էջ
 «Հրաշք մատիկներ», Ուսումնամեթոդական ձեռնարկ մանկավարժների, ծնողների և նախակրթարանների դաստիարակների համար, Երևան, 2006 թվական, 115 էջ, (համահեղինակությամբ)։
 ХУДОЖЕСТВЕННОЕ ОБРАЗОВАНИЕ В АРМЕНИИ։ ПЕРЕСПЕКТИВЫ РАЗВИТИЯ ТВОРЧЕСКОГО ПОТЕНЦИАЛА В XXl ВЕКЕ, Бюро ЮНЕСКО в Москве, 2010 Армянская социологическая ассоцция, 2010, Ереван-2010, 96 стр. (համահեղինակությամբ)։
 Համեմատական մանկավարժություն, Ուսումնամեթոդական ձեռնարկ, Երևան, 2011 թվական, 306 էջ։
 Գեղարվեստական մանկավարժության հիմնախնդիրների լուսաբանումը XlX դարի երկրորդ կեսի հայ մամուլի էջերում, Երևան, 2012 թվական, 200 էջ։
 Մխիթարյանները գեղարվեստական մանկավարժության խնդիրների մասին, Երևան, 2016 թվական, 105 էջ

Ծանոթագրություններ

Արտաքին հղումներ 
 Արմեն Հարությունյանի պաշտոնական կայքը 

Հայ նկարիչներ
Հուլիսի 28 ծնունդներ
Թումանյան քաղաքում ծնվածներ
ՀՊՏՀ շրջանավարտներ
Մանկավարժական գիտությունների թեկնածուներ
Հայաստանի նկարիչների միության անդամներ